OpenLLM-France/wikimedia huggingface dataset:
# William Chauvenet

William Chauvenet (1820-1870) va ser un matemàtic i astrònom estatunidenc.

## Vida i obra

El seu pare, Marc Chauvenet, nascut a Narbona (França), va emigrar als Estats Units el 1816 treballant per a una empresa que va fer fallida poc després. Aleshores, el pare, ja casat amb una americana, va comprar una granja a Milford (comtat de Pike, Pennsylvània), on va néixer William Chauvenet.
De 1836 a 1840 va estudiar matemàtiques i humanitats a la universitat Yale, on es va graduar amb honors. Després d'un bre espai de temps, el 1841 va acceptar un lloc de professor de matemàtiques a l'Escola Naval.
Com que el satisfeia el tipus d'ensenyament que rebien els cadets de la Marina, va lluitar per una renovació dels mètodes, sent nomenat per a una comissió d'estudi sobre el tema. Les conclusions d'aquest estudi van portat a la fundació el 1845 de l'Escola Naval d'Annapolis (Maryland) de la que ell va ser el professor titular de matemàtiques i astronomia, a més del responsable del seu observatori astronòmic.
El 1859, en retirar-se de la Marina, va rebre ofertes de les universitats de Yale (Connecticut) i de la recentment fundada universitat Washington (Saint Louis (Missouri), acceptant aquesta última. Poc temps després va ser nomenat rector de la universitat. A partir de 1865 va començar a manifestar-se la malaltia de la que acabaria morint.
Chauvenet va fer molt per introduir les idees astronòmiques europees als Estats Units. Els seus tres texts d'astronomia, de matemàtiques i de navegació van ser amplament utilitzats als Estats Units durant bastants anys. Sobre tot el seu tractat de trigonometria plana i esfèrica (1859).
Cjauvenet va ser successivament secretari general i president de l'Associació americana per l'avanç de la ciència.

## Referències

* ↑ Matz, pàgina 33.
* ↑ Meyerson, pàgina 227.
* ↑ Matz, pàgina 34.
* ↑ Matz, pàgina 35.
* ↑ Shankland & Orchiston, pàgina 173.
* ↑ Matz, pàgina 37.

## Bibliografia

* Matz, F.P. «Biography: William Chauvenet» (en (anglès)). The American Mathematical Monthly, Vol. 2, Num. 2, 1895, pàg. 33-37. ISSN: 0002-9890.
* Meyerson, Mark D. «Chauvenet, William». A: Hockey, Thomas (ed.). The Biographical Encyclopedia of Astronomers (en (anglès)). New York: Springer, 2007, p. 227. ISBN 9780387304007.
* Shankland, P.D.; Orchiston, W. «Nineteenth century astronomy at the U.S. Naval Academy» (en (anglès)). Journal of Astronomical History and Heritage, Vol. 5, Num. 2, 2002, pàg. 165-179. ISSN: 1440-2807.

## Enllaços externs

* O'Connor, John J.; Robertson, Edmund F. «William Chauvenet» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Baron, Margaret E. «Todhunter, Isaac». Complete Dictionary of Scientific Biography, 2008. [Consulta: 5 febrer 2017].
# Xavantes

El poble xavante és una ètnia ameríndia que habita la terra Marãiwatséde, al Mato Grosso brasiler. S'autodenominen A'uwē Uptabí, que significa «gent veritable». La seva població actual és de més de 22 mil persones, la major part de les quals segueixen parlant la llengua xavante, de la família Ye.

## Història

Antigament, el territori xavante era a l'estat de Goiás, però pressionat per la colonització provocada pel descobriment d'or a la regió al segle xvii, el poble xavante va decidir travessar el riu Araguaia, quedant-ne una part al marge est, els ara coneguts com a xerentes. Durant anys, representants de l'ètnia xavante van migrar successivament per la regió dels rius Araguaia, Cristalino i das Mortes i es van refugiar a l'orient de Mato Grosso, fins a l'actualitat. Viuen en 12 «terres indígenes», vuit d'elles homologades i una identificada administrativament.
Van estar molt de temps reprimits pels rics de la zona que els tractaven com a esclaus però gràcies a Pere Casaldàliga se’n van poder lliurar.

## Aspectes culturals

Conreen principalment blat de moro, fesol i carabasses. La seva subsistència també depèn de la cacera, la pesca i la recol·lecció de productes silvestres. Practiquen el ritu iniciàtic masculí del foradament d'orelles, i esports com la lluita i les curses de relleus amb trossos pesats de fusta sobre el cap, després de les quals dansen el Da-ño're.
Cada persona forma part d'una de les dues classes matrimonials, anomenades poriza'õno i öwawe, i cada individu es casa amb algú de l'altre grup o «meitat». Les noces se celebren amb un banquet després que la parella hagi conviscut i demostrat ser compatible.

## Referències

* ↑ Araújo, Heriberto. «La lluita sense fi dels xavantes a l'Amazònia», 28-10-2019. [Consulta: 14 agost 2020].
* ↑ Casaldàliga, Pere. «Poble Xavante: 50 anys de genocidi», 18-01-2020. [Consulta: 14 agost 2020].
* ↑ Instituto Socioambiental. «Terras indígenas». [Consulta: 10 agost 2020].

## Bibliografia

* Seth Garfield, Indigenous Struggle at the Heart of Brazil: State Policy, Frontier Expansion, and the Xavante Indians, 1937–1988, Duke University Press, 2001: ISBN 0-8223-2665-5
* D.G.Fabré, Beyond the River of the Dead, Robert Hale Limited, London, 1963
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Zeidun

Zeidun va ser un grup de screamo format a Sant Celoni el 1999. Tot i portar des del 2005 sense publicar cap disc, ha realitzat algun concert esporàdic i continua essent una referència de l'escena hardcore punk catalana. Posteriorment, els seus membre han format part de bandes com Moksha, Les Cruet, The Cheese, Red Sexy Band, Els Surfing Sirles, Les Aus, La Célula Durmiente, Autodestrucció, Esperit!, Matagalls o L'Orquestra de Sant Celoni, i han participat en altres grups com El Petit de Cal Eril, Murnau b., o The Unfinished Sympathy.

## Història

Els inicis del grup cal buscar-los al local d'assaig de Rain Still Falling, el grup anterior de tres dels seus membres, que en marxar-ne el bateria s'hi va incorporar Dalmau Boada, Joan Colomo va assumir la veu cantant i poc després s'hi va sumar Càndid Coll, naixent així Zeidun.
El primer concert el realitzaren el mes setembre de 1999 a Breda, tocant el dia següent a la festa major de Sant Celoni. Una de les seves cançons més conegudes, no enregistrada mai en estudi, porta el títol de «Nits de tripi». L'últim disc de Zeidun, homònim, i que ells anomenen «CD-R» va ser autoproduït al propi local d'assaig i distribuït en mà al Sant Feliu Fest.

## Membres

* Xavi Garcia: baix
* Albert Trabal: guitarra
* Joan Colomo: guitarra i veu
* Càndid Coll: teclats i cors
* Dalmau «Mau» Boada: bateria

## Discografia

* 001 (EP, Ozono Kids/BCore, 2000)
* Oceane (compartit amb Maple, BCore, 2001)
* Split (EP compartit amb Tokyo Sex Destruction, Sixwasnine, 2001)
* La Nausée (BCore, 2003)
* The Daily Charm (compartit amb Maple, BCore, 2003)
* Zeidun (autoproduït, 2005)

## Referències

* ↑ Rodellar, Pol. «Zeidun suena como "aceituna"» (en castellà). Vice, 15-05-2014. [Consulta: 4 novembre 2021].
* ↑ Vila, Albert. «Not Scientists, TANO! y Saïm impresionan en una memorable y cálida nueva edición del Festival Fusiònica» (en castellà). Science of Noise, 29-10-2022. [Consulta: 9 novembre 2022].
* ↑ «BCNmp7. «Me mata pero me gusta»: genealogia de Zeidun». CCCB, 15-05-2014. [Consulta: 4 novembre 2021].
* 1 2 Ros, Manel. «Zeidun, l’art de retrobar-se». Públic, 20-08-2019. [Consulta: 4 novembre 2021].
* ↑ «Entrevista a Zeidun». [Consulta: 4 novembre 2021].
# «They» singular

El «they» singular és l'ús de la paraula anglesa «they» (o de les seves formes flectives com «them» o «their») per referir-se a una entitat que no és plural, o no és necessàriament plural. Tot i que el «they» singular és d'ús comú en l'anglès quotidià de l'actualitat i té una llarga història d'ús, continua el debat sobre si és acceptable. Normalment, el «they» singular ocorre en les següents situacions:
* Gènere indeterminat: quan «they» es refereix a una persona individual de sexe desconegut o no especificat com en la frase, per exemple, «one student failed their exam». Aquest ús es coneix com a «they» epicè (epicene they).
* Nombre indeterminat: quan «they» no té antecedent gramatical definit, o es pot interpretar que es refereix a una entitat o bé singular o bé plural. Aquest ús també es coneix com a «they» genèric (generic they). Per exemple, en la frase «Anyone who thinks they have been affected should contact their doctor», «they» i «their» es troben dins l'abast del quantificador universal i distributiu «anyone», i es pot interpretar que es refereix a un individual no especificat o a la gent en general (tot i que «anyone» estrictament és gramaticalment singular).
En alguns casos es fa servir «they» fins i tot quan el nombre i el gènere del subjecte són desconeguts però la identitat de la persona és genèrica, com, per exemple, en la frase «if some guy beat me up, I'd leave them».
El «they» singular, tot i ser ambigu o singular semànticament, és morfològicament i sintàctica plural (és a dir, pren les formes verbals plurals).

## Referències

* ↑ "The use of the plural anaphoric ... pronouns 'they' or 'them' to mark non-reference or vague reference in spoken English is well entrenched, as in: (63) a. If anybody shows up, tell them to wait. b. If anybody did that, they'd be insane." Talmy Givón, Syntax: an introduction, volum 1, edició revisada, (John Benjamins Publishing Company, 2001), p. 435. ISBN 1-58811-066-4 (en anglès)

## Enllaços externs

* "Singular 'Donkey' Pronouns Are Semantically Distributive, Not (Necessarily) Singular"
* Chierchia, Gennaro. 'Reference to kinds across languages'. Natural Language Semantics 6 (1998): 339–405.
* The Singular "They"
* Singular They and Jane Austen Arxivat 2009-04-30 a Wayback Machine.
* Everyone at The Times agrees ... no they don't Geoffrey Pullum with Times.
# Yuhi VI de Ruanda

Emmanuel Bushayija (nascut el 20 de desembre de 1960) és el rei de Ruanda titular. Va ser proclamat rei titular (Mwami) el 9 de gener de 2017 com a Yuhi VI. Va succeir el seu oncle, el darrer rei Kigeli V de Ruanda i era net de Yuhi V.

## Biografia

Va créixer a l'exili a Uganda, on va estudiar a l'Escola Secundària Iganga i va treballar per Pepsi Cola a Kampala.
També va viure a Kenya, treballant en la indústria del turisme, abans de tornar a Ruanda al juliol de 1994, i després va passar al Regne Unit sis anys més tard. L'accés de Yuhi VI es va fer per proclamació del "Consell Reial d'Abiru", que són un grup d'ancians seleccionats pel rei i privats dels seus desitjos. Segons el costum, el rei selecciona el seu successor d'entre els seus familiars. Bushayija, el seu nebot, va ser nomenat com el seu successor. L'anunci va ser fet per Boniface Benzinge, president del consell d'Abiru.
Viu a Manchester.

## Títol i tractament

* Sa Majestat el Mwami de Ruanda (titular, 2017–present).

### Ordes de la Casa

* Gran Mestre de l'Orde Reial del Tambor.
* Gran Mestre de l'Orde Reial de la Corona.
* Gran Mestre de l'Orde Reial de la Grua Crestada
* Gran Mestre de l'Orde Reial del Lleó (Intare).

## Arbre genealògic

| 16. Mutara II de Ruanda | 16. Mutara II de Ruanda | 16. Mutara II de Ruanda | 16. Mutara II de Ruanda |
| 8. Kigeli IV de Ruanda | 8. Kigeli IV de Ruanda | 8. Kigeli IV de Ruanda | 8. Kigeli IV de Ruanda | | | |
| 17. Nyirakigeri | 17. Nyirakigeri | 17. Nyirakigeri | 17. Nyirakigeri |
| 4. Yuhi V de Ruanda | 4. Yuhi V de Ruanda | 4. Yuhi V de Ruanda | 4. Yuhi V de Ruanda | | | |
| | | | 18. Rwakagara | 18. Rwakagara | 18. Rwakagara | 18. Rwakagara |
| 9. Nyirayuhi | 9. Nyirayuhi | 9. Nyirayuhi | 9. Nyirayuhi | | | |
| 2. Príncep William Bushayija | 2. Príncep William Bushayija | 2. Príncep William Bushayija | 2. Príncep William Bushayija | | | |
| | | | | | | | 5. Murebwayire | 5. Murebwayire | 5. Murebwayire | 5. Murebwayire | | | |
| | | | | | | | | | | 1. Yuhi VI de Ruanda | 1. Yuhi VI de Ruanda | 1. Yuhi VI de Ruanda | 1. Yuhi VI de Ruanda | | |
| | | | | | | | | | | | | | | 3. Una dama desconeguda | 3. Una dama desconeguda | 3. Una dama desconeguda | 3. Una dama desconeguda |

## Referències

* 1 2 Frances Perraudin «Rwanda's new king named – a father of two living on an estate near Manchester». The Guardian, 12-01-2017 [Consulta: 6 març 2017].
* ↑ Announcement of New Head of the Royal House Arxivat 2022-08-21 a Wayback Machine., 9 gener 2017.
* ↑ Adrian Blomfield «Rwanda's new king is former Pepsi salesman residing in Cheshire». The Daily Telegraph, 12-01-2017 [Consulta: 5 abril 2017].
* ↑ The Times
* ↑ Genealogy
Yuhi VI de Ruanda Casa de NdahindurwaNascut: 20 de desembre de 1960 :
| Títols en pretensió |||
| Precedit per: Kigeli V de Ruanda | — TITULAR — Rei de Ruanda Raó pel fracàs succeint: Abolició de la monarquia en 1962 | Succeït per: En el càrrec |
# Zenòbia (desambiguació)

Zenòbia (en grec antic: Ζηνόβια; derivat de Ζεὺς, Zeus + βίος 'vida', tal vegada una adaptació del nom àrab Zaynab) és el nom dels personatges següents:
* Zenòbia, reina de Palmira el segle iii
* Zenòbia, esposa del rei Radamist d'Armènia (segle i)
* Zenòbia Camprubí i Aymar (1887-1956), escriptora i traductora catalana
* Zenobia Powell Perry (1908-2004), compositora, professora i activista dels drets civils estatunidenca
* Altres:
** La Zenobia, òpera escrita per Nicola Sala el 1761
** Zenobia (cràter), cràter al planeta Venus
** Zenobia (Piccinni), opera de Niccolò Piccinni del 1756
** Zenobia (pel·lícula), pel·lícula de Gordon Douglas del 1939
** Zenobia (planta), gènere de plantes de la família de les Ericàcies
** Zenobi, forma masculina del nom
# Zenòbia (esposa del Radamist)

Zenòbia (en georgià, ზენობია, en armeni, Զենոբիա) va ser l'esposa del rei Radamist d'Armènia. Era filla del rei Mitridates d'Armènia i de la seva esposa, filla del rei Pharsman I d'Ibèria.
El pare de Zenòbia va governar Armènia fins que Radamist, que era el seu nebot i gendre, li va usurpar el tron en una invasió sobtada. Radamist va matar tota la família de Mitridates. Els dos germans d'ella van ser assassinats només perquè ploraven la mort dels seus pares. Després d'aquestes morts es va proclamar rei d'Armènia l'any 51. Zenòbia es va convertir en reina.
Cap a l'any 55 la noblesa es va girar contra Radamist i es va produir una revolta general. El rei va haver de fugir i Tiridates I d'Armènia va obligar Radamist i la seva dona a fugir a Ibèria. Zenòbia, que estava embarassada, es va quedar enrere per no endarrerir la fugida del seu marit. Radamist, molt preocupat per por que el capturessin, va cedir als precs de Zenòbia i la va apunyalar, abandonant-la a la vora del riu. Allà la van trobar uns camperols encara viva, la van curar i al veure les seves vestidures reials la van portar davant del rei Tiridates, que la va tractar com una reina. La història l'explica Tàcit als seus Annals.
Es diu que Zenòbia va donar a llum un fill, que el seu pare no va conèixer. Segons algunes fonts, Zenòbia hauria viscut a la cort de Tiridates fins a la seva mort.

## Referències

* ↑ Toumanoff, Cyril. The chronology of the early kings of Iberia. Nova York: Fordham University Press, 1969, p. 10.
* ↑ Tàcit, Annals, XII, 46, 51; XII, 37
* ↑ Khachatrian, Hayk. Queens of the Armenians: 150 biographies based on history and legend. Yerevan: Amaras, 2006, p. 46-47.

## Bibliografia

* Karlhans Abel: Zenobia 1). In: Paulys Realencyclopädie der classischen Altertumswissenschaft (RE). Band X A, Stuttgart 1972, Sp. 1.
* Bernhard Kytzler. Frauen der Antike. Von Aspasia bis Zenobia. München & Zürich: Artemis, 2000. ISBN 3-7608-1224-4, S. 176.
# Zorba the Greek

Zorba the Greek és una pel·lícula de 1964 basada en la novel·la Alexis Zorbàs de Nikos Kazantzakis. Guanyà tres Oscars, a la millor actriu de repartiment (Lila Kedrova), a la millor direcció artística i a la millor fotografia. Fou candidata a uns altres quatre: a la millor pel·lícula, al millor director, al millor actor principal (Anthony Quinn) i al millor guió adaptat.

## Argument

Basil (Alan Bates) és un escriptor anglès, jove i tibat, de classe mitjana d'origen mig grec, criat a la Gran Bretanya, que ha heretat una petita propietat a Creta. Tot viatjant cap allà, coneix Zorba (Anthony Quinn), un aventurer músic grec de mitjana edat ple de vitalitat i il·lusió per la vida. A mesura que Basil va coneixent-lo, s'adona de la vida tan insulsa que ha estat portant i aprèn de Zorba a gaudir de la seva existència. En arribats a Creta s'hostatgen a la pensió de la vídua francesa Madame Hortense (Lila Kedrova). També coneixeran la jove vídua del poble (Irene Papas), a qui els habitants del poble no deixen tornar-se a casar.

## Música

La música de la pel·lícula de Mikis Theodorakis, especialment la dansa final, una coreografia de Giorgos Provias anomenada sirtaki, ha esdevingut un dels clixés populars de dansa grega tradicional (tot i que és una invenció per a la pel·lícula, refosa de diferents estils tradicionals).

## Premis i nominacions
### Premis

* 1965: Oscar a la millor actriu secundària per Lila Kedrova
* 1965: Oscar a la millor fotografia per Walter Lassally
* 1965: Oscar a la millor direcció artística per Vassilis Fotópulos

### Nominacions

* 1965: Oscar a la millor pel·lícula
* 1965: Oscar al millor director per Mikhalis Kakogiannis
* 1965: Oscar al millor actor per Anthony Quinn
* 1965: Oscar al millor guió adaptat per Mikhalis Kakogiannis
* 1965: Globus d'Or a la millor pel·lícula dramàtica
* 1965: Globus d'Or al millor director per Mikhalis Kakogiannis
* 1965: Globus d'Or al millor actor dramàtic per Anthony Quinn
* 1965: Globus d'Or a la millor actriu secundària per Lila Kedrova
* 1965: Globus d'Or a la millor banda sonora per Mikis Theodorakis
* 1966: BAFTA a la millor pel·lícula
* 1966: BAFTA al millor actor estranger per Anthony Quinn
* 1966: BAFTA a la millor actriu estrangera per Lila Kedrova
* 1966: Grammy a la millor banda sonora original escrita per pel·lícula o televisió per Mikis Theodorakis

## Referències

* ↑ «AFI|Catalog». [Consulta: 20 març 2022].
* ↑ Woolery, Valentine. «The Greek Zorba: The most famous Greek character in cinema, played by a Mexican» (en anglès britànic), 06-05-2021. [Consulta: 24 gener 2022].
* ↑ Kleiman, Dena «'ZORBA'S' LESSONS FOR ANTHONY QUINN» (en anglès). The New York Times, 31-07-1986 [Consulta: 24 gener 2022].
# Yuri Oberon

Yuri Oberon (Nova Iguaçú, 30 de gener de 1990) és un model, fotògraf i actor pornogràfic gai brasiler.

## Carrera

Format en publicitat, va encetar la carrera el 2018 amb participacions en produccions amateurs. El mateix any, va participar en films professionals amb la productora estatunidenca Flava Works i va ser triat en llur calendari anual com a model del mes d'octubre.
D'ençà del 2019, Oberon té un canal propi en la plataforma Onlyfans.
El 2019, va ser nominat com a Actor Revelació LGBT en el Premi Sexy Hot, que es coneix com l'Oscar del porno brasiler. Aquell any, va treballar en performances de sexe en viu en la Hole, festa liberal de la Zona Sud de Rio de Janeiro.
Aleshores, el 2020, durant la pandèmia de COVID-19, va ser l'atracció principal d'una websuruba, una edició especial en línia de l'esdeveniment. També va ser entrevistat pel cantant no-binari Jaloo al seu canal de Twitch.
El 2022, va prendre part en el videoclip del tema Kama Surta dels músics funk Dornelles i Dj Swag do Complexo.

## Referències

* 1 2 Oliveira, Renan. «"Pornô nacional tem como base o preconceito", diz Yuri Oberon» (en portuguès). Dentro do Meio, 13-11-2020. [Consulta: 17 agost 2022].
* ↑ «FLAVAMEN X-RATED 2019 CALENDAR» (en anglès). [Consulta: 28 agost 2022].
* ↑ Muraro, Cauê. «Prêmio Sexy Hot 2019: Oscar pornô tem volta de categorias LGBT e mulher indicada como diretora; veja lista» (en portuguès). G1, 26-06-2019. [Consulta: 17 agost 2022].
* ↑ «Balada liberal: festas de sexo ganham roteiro nacional e público fiel» (en portuguès). Metrópoles, 20-07-2019. [Consulta: 17 agost 2022].
* ↑ «Festa HOLE com show de sexo ao vivo retorna com edição online» (en portuguès). observatoriog.bol.uol.com.br. [Consulta: 17 agost 2022].
* ↑ [Consulta: 17 agost 2022].
* ↑ «Dornelles & DJ Swag do Complexo - Kama Surta (Clipe Oficial)». [Consulta: 17 agost 2022].
# Étienne-François Le Tourneur

Étienne-François-Louis-Honoré Letourneur, Le Tourneur, o Le Tourneur de la Manche (15 de març de 1751 – 4 d'octubre de 1817) va ser un polític francès durant la Revolució Francesa.

## Biografia

Nascut a Granville, Manche, estudià a l'Escola militar. El 1792 va ser elegit per l'Assemblea Legislativa Francesa per Manche.
Letourneur va presidir el Directori Francès des del 2 de novembre de 1795 fins l'abril de 1797.
Sota el Consulat, Letourneur va ser designat per Napoleó I prefecte del Departament Loire-Atlantique.Tanmateix, Letourneur es va exiliar després del Primer Imperi Francès a Brussel·les.
# Éterpigny (Somme)

Éterpigny és un municipi francès situat al departament del Somme i a la regió dels Alts de França. L'any 2007 tenia 179 habitants.

## Demografia
### Població

El 2007 la població de fet d'Éterpigny era de 179 persones. Hi havia 57 famílies de les quals 8 eren unipersonals (8 homes vivint sols), 16 parelles sense fills i 33 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 57 eren l'habitatge principal de la família, 3 eren segones residències i 7 estaven desocupats. Tots els 67 habitatges eren cases. Dels 57 habitatges principals, 45 estaven ocupats pels seus propietaris i 12 estaven llogats i ocupats pels llogaters; 1 tenia dues cambres, 2 en tenien tres, 15 en tenien quatre i 39 en tenien cinc o més. 43 habitatges disposaven pel capbaix d'una plaça de pàrquing. A 15 habitatges hi havia un automòbil i a 38 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Éterpigny el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 12 | 50 a 54 | 28 |
| 8 | 45 a 49 | 0 |
| 0 | 40 a 44 | 4 |
| 12 | 35 a 39 | 4 |
| 8 | 30 a 34 | 8 |
| 0 | 25 a 29 | 8 |
| 4 | 20 a 24 | 4 |
| 0 | 15 a 19 | 16 |
| 20 | 10 a 14 | 4 |
| 12 | 5 a 9 | 12 |
| 4 | 0 a 4 | 0 |

## Economia

El 2007 la població en edat de treballar era de 115 persones, 91 eren actives i 24 eren inactives. De les 91 persones actives 84 estaven ocupades (48 homes i 36 dones) i 7 estaven aturades (5 homes i 2 dones). De les 24 persones inactives 6 estaven jubilades, 9 estaven estudiant i 9 estaven classificades com a «altres inactius».

### Ingressos

El 2009 a Éterpigny hi havia 58 unitats fiscals que integraven 181 persones, la mediana anual d'ingressos fiscals per persona era de 16.758 €.

### Activitats econòmiques

Dels 2 establiments que hi havia el 2007, 1 era d'una empresa de serveis i 1 d'una entitat de l'administració pública.
L'any 2000 a Éterpigny hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Éterpigny a l'INSEE.
* Évolution et structure de la population Fitxa amb el detall de dades d'Éterpigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Zina (cràter)

Zina és un cràter d'impacte en el planeta Venus de 9 km de diàmetre. Porta el nom d'un antropònim romanès, i el seu nom va ser aprovat per la Unió Astronòmica Internacional el 1985.

## Referències

* ↑ «Zina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus